คุณคะ คือหนูทำงานที่ต่างประเทศค่ะ แบบประจำการที่นี่เลยแล้วนานๆก็จะได้กลับบ้านที ทั้งๆที่จริงแล้วได้ไปประเทศอื่นบ่อยๆนะคะ แต่เวลากลับบ้านที่ไทยไม่ค่อยมีเลยค่ะ ช่วงแรกๆก็ยังไม่เป็นอะไรนะคะ แต่ช่วงเดือนที่ 5 ก็คิดถึงบ้านมากๆแบบว่างไม่ได้เลยคิดถึงบ้านคิดถึงเพื่อนตลอด (สภาพแวดล้อมทีนี่คือเพื่อนไม่ค่อยมี เวลาว่างไม่ค่อยตรงกับคนอื่น) ก็เลยตัดสินใจกลับบ้านค่ะ ถึงจะลางานได้แค่ 3 วันก็ตาม แต่หลังจากนั้นก็คิดถึงบ้านตลอดเลยค่ะ เรียกว่าถ้าอยู่คนเดียวหรือว่างเมื่อไร จะคิดถึงบ้าน คิดถึงครอบครัว รู้สึกเหงาแบบสุดใจเลยค่ะ จากนั้นน้ำตาก็จะไหลออกมาเอง ทั้งๆที่ปกติร้องไห้ยากมาก รวมถึงอาการนอนไม่ค่อยหลับไม่ก็หลับแต่ช่วงสั้นๆด้วยค่ะ แบบ 4 ชม ก็ตื่นแล้วแบบนี้น่ะค่ะ เลยอยากทราบว่านี่กำลังเริ่มเป็นโรคซึมเศร้ารึเปล่าคะ หรือว่าแค่เครียด ไม่ก็ โฮมซิก? แล้วจะแก้ได้ยังไงบ้างคะ?
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด ภาวะที่ยังปรับตัวไม่ได้ หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง เป็นต้น @@แนะนำ ให้พูดคุยกับคนใกล้ชิดเพื่อคลายอารมณ์ รวมถึงหากิจกรรมต่างๆทำ เช่น การออกกำลังกาย การอ่านหนังสือ การทำอาหาร เป็นต้นค่ะ @หากไม่ดีขึ้น ควรไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ